Pusat Pembetulan Utama Rove, Kepulauan Solomon.
Rumah kepada pesalah seksual paling berbahaya di negara ini.
Saya harap mereka maafkan saya.
Juga pembunuh.
Kenapa awak bunuh anak berumur sepuluh tahun?
Saya tak boleh kawal kemarahan saya.
Saya tetak dia 20 kali.
Penjara ini alami masalah kekurangan dana serius.
Keadaannya sangat teruk.
Tempat ini gelap. Suram.
Ini tak bagus untuk manusia.
Sangkar konkrit. Itulah keadaan tempat ini.
Mereka bergantung kepada gereja untuk mengubah penjenayah tegar ini.
Saya mesti tahu menilai baik dan buruk.
Terima kasih kerana melindungiku, Tuhan.
Saya akan habiskan seminggu dikurung di Rove
untuk mengetahui sama ada agama itu jawapannya.
Namun, ini bukan kali pertama saya dipenjarakan.
Nama saya Raphael Rowe.
Saya disabitkan bersalah di UK atas pembunuhan saya tak buat
dan dihukum penjara seumur hidup tanpa parol.
Saya ambil masa 12 tahun untuk bersihkan nama saya.
Kini, saya menjelajah dunia
untuk mengetahui hakikat kehidupan
di penjara paling dahsyat di dunia.
Kepulauan Solomon di Lautan Pasifik terpencil.
Rumah kepada lebih 700,000 orang
yang secara purata hidup hanya dengan enam dolar sehari.
Satu-satunya penjara keselamatan maksimum negara
mempunyai matlamat tinggi
untuk mengubah pesalah yang serius
dengan bajet kecil.
Saya duduk belakang van penjara dalam perjalanan ke Pusat Pembetulan Rove.
Penjara ini menempatkan antara pesalah paling ganas negara ini.
Ada pembunuh, perompak, pencuri.
Saya diberitahu sebahagian besar banduan di penjara ini
dipenjarakan atas kesalahan seksual ganas
terhadap wanita dan gadis muda,
sesuatu yang sukar saya terima.
Penjara cuba memulihkan pesalah,
itu yang saya diberitahu, tapi mereka kekurangan dana
untuk melakukannya.
Apabila melihat di luar,
saya melihat kemiskinan melampau.
Jika mereka tak boleh melabur dalam komuniti mereka,
apa agaknya keadaan penjara?
HARI KE-1
Saya akan masuk ke dalam mulut harimau.
Saya diperiksa sebaik saja saya masuk ke dalam penjara.
Buka kaki.
Cuma periksa awak kalau ada barang tajam atau apa-apa.
Barang tajam kecil seperti pisau atau apa-apa.
Pernah jumpa pisau?
- Pisau lipat. Ya. - Ya?
Sebelum saya dibawa ke sayap, saya diberikan dengan bekalan asas.
Buka gari.
Saya rasa lega sebab ini menyakitkan.
Ini tikar saya, bukan?
Ya. Ini tikar awak.
- Ini? - Selimut awak.
- Ini selimut saya. - Ya.
- Ini tuala. - Ya.
- Bantal saya. - Ya.
Pada tahun 2008, Rove ditukar nama
kepada pusat pembetulan dan bukan penjara
dengan falsafah pembaharuan baharu, bukan hukuman.
Namun, kekurangan dana jelas kelihatan
dan saya bertanya-tanya sejauh mana pemulihan
sebenarnya berlaku.
Saya dalam perjalanan ke… Saya rasa ia dipanggil Sayap Echo.
Sekarang, saya boleh bau sesuatu yang busuk.
Terik matahari yang bercampur dengan bau hancing.
Penampilan fizikal tempat ini
nampak tidak terjaga.
Pengawal mahu saya masuk secepatnya.
Ini tempat yang gelap.
Saya akan berkongsi sel dengan tiga banduan lain.
Ini sayap A.
- Ini sayap A? - Ya.
Helo!
- Apa khabar? - Baik.
- Saya Raphael. - Nama saya Frank.
- Frank? - Ya.
Salam berkenalan. Di mana nak letak?
Awak boleh letak tikar di sini.
- Di sini? - Ya.
- Okey. - Itu tempat awak.
Mana tempat awak?
Ini tempat saya.
- Di bawah sana? - Ya.
Ruang ini milik En. Alessio.
Alessio. Okey.
Tempat ini pula milik En. Junior.
Okey.
Jadi, ini sel untuk empat orang, termasuk saya dan ini katil?
Ini dan atas ini?
Ya.
Aduhai!
Awak ambil masa untuk biasakan diri tidur di sini?
Ya. Buat kali pertama, ia agak sukar.
Sekarang?
Kita mesti berlatih untuk menerimanya.
Mungkin awak akan terbiasa dengan tilam ini.
- Siapa yang buat lukisan di dinding? - Ya.
En. Alessio yang lukis.
Bagaimana dengan aktiviti?
Awak nampak sasa. Ada gim di sini?
Tak.
- Tak ada pemberat? - Tak ada.
- Tiada alatan senam dalam penjara? - Tak.
Ini bilik air kamu?
Ya. Itu bilik air.
Okey.
Siram begini.
Okey.
Ada pancuran mandi untuk…
Ada tempat untuk pancuran mandi. Di luar.
Awak boleh tunjukkan. Okey.
Buka.
- Pancuran air buatan sendiri. - Ya, buatan sendiri.
Okey.
Lawatan terakhir saya di sayap merupakan ruang kecil di luar.
Itu latar belakang yang cantik.
Sekurang-kurangnya itu kebebasan.
Ya.
Itu saja.
Inilah tempat kamu.
- Sel, koridor… - Koridor dan ini.
Banduan di sayap saya nampaknya hanya menghabiskan masa
sehingga dipanggil nama waktu petang.
Okey. Selamat tengah hari, Sayap Echo.
Selamat tengah hari, tuan!
Terima kasih.
- Raphael Rowe? - Ya, tuan.
- Alessio. - Ya, tuan.
- Frank Firimolea. - Ya.
- Itu saja. Perkenalkan. - Okey.
Dia akan perkenalkan diri. Dia kawan kita.
Saya Raphael Rowe.
Terima kasih kerana menyambut saya.
Kita akan berdoa saja, okey?
- Semua orang? - Ya. Semua.
Walaupun awak tak beragama?
Tak. Jika awak mahu.
Kira-kira 90 peratus Kepulauan Solomon Kristian
dan kepercayaan mereka sangat kuat di penjara juga.
…kesalahan kami, sebagaimana kami ampuni mereka yang bersalah kepada kami.
Semua banduan ini nampak beragama.
Kami ada tiga ketua,
seorang wakil sayap, ketua dan ketua agama.
Okey.
Mereka yang mulakan doa.
Ini ketua agama jika awak nak jumpa dia.
Okey. Helo, tuan!
Gembira bertemu awak. Awak ketua agama di sini.
Apa tanggungjawab awak sebagai ketua agama?
Saya cuba sedaya upaya untuk mendekatkan semua dengan Tuhan
dan terus berpegang kepada kitab suci, Bible.
Kongsi dengan mereka.
Okey. Kenapa awak ambil tanggungjawab itu?
Sebab saya dibesarkan dalam keluarga Kristian.
Kenapa awak dipenjarakan?
Saya ditangkap atas satu tuduhan rogol.
- Satu tuduhan rogol. - Ya.
Berapa lama hukuman awak?
Tiga tahun.
Awak menyesal?
- Awak menyesal dengan jenayah awak? - Ya.
Saya tak berniat nak buat jenayah itu.
Itu satu kesilapan besar.
- Dipengaruhi alkohol. - Awak dipengaruhi alkohol?
- Kali pertama awak buat begitu? - Kali pertama.
Kemudian saya ke sini.
Saya berusaha jadi orang baharu apabila dibebaskan.
Semua orang mengalu-alukan saya dengan tangan terbuka,
tapi ia tetap tempat yang menakutkan.
Tanggapan pertama saya, keadaan di sini sangat teruk.
Tempat ini gelap. Hambar. Busuk.
Ketua agama yang memimpin mereka seorang perogol.
Dia cakap secara terbuka tentang merogol disebabkan pengaruh alkohol.
Minggu ini tentu sukar.
Itu pasti.
HARI KE-2
Ini pagi pertama saya di Rove.
- Boleh tolong saya di sini? - Okey.
Jadi, saya pantau gelanggang?
Seronok tengok ada juga suatu aktiviti di sini hari ini.
Itu dah ofsaid.
Permainan bola tampar sayap.
Sebelas, lima.
Ini peluang untuk mereka melepaskan sedikit tenaga terpendam
daripada terperap berjam-jam di dalam sayap.
Dia okey. Ya.
Selepas perlawanan itu, salah seorang pengawal paling lama, Peter,
tawarkan untuk tunjukkan saya kawasan penjara lain.
Dulu, ada program di Rove
untuk banduan belajar pertukangan, membuat kek dan menjahit.
Apa semua ini?
- Ini bakeri. - Okey.
Satu lagi bilik belajar dan bilik menjahit.
Bakeri dah tak boleh digunakan.
Bilik menjahit terpaksa ditutup semasa Covid
dan belum dibuka lagi.
Program lain untuk banduan juga digantung.
Ada program pemulihan di sini?
Sebenarnya, tak banyak, tapi kami cuba.
Kami cuba yang terbaik.
Ini blok apa?
Itu blok
menguruskan banduan bermasalah dan…
- Itu unit pengasingan? - Ya.
- Orang tak waras ditempatkan di sana. - Orang tak waras.
Tanpa dana untuk rawatan kesihatan sewajarnya,
banduan sakit jiwa ditempatkan sekali
dengan banduan yang dihukum.
Saya ke sel pengasingan mereka.
Banduan cuma
duduk bersahaja.
Tempat ini nampak sangat kotor
dan memurungkan.
Setakat yang saya nampak,
sangat sedikit kemudahan atau staf di sini
untuk membantu atau menjaga banduan ini.
Mereka sidai pakaian.
Mereka ada ambal, tikar dan selimut.
Tiada tilam.
Nampaknya hanya sedikit udara
keluar masuk ke sangkar ini.
Sangkar konkrit. Itulah keadaan tempat ini.
Saya dengar ini penjara yang mereka cuba perbaiki
program pemulihan, tapi tiada tanda
pemulihan dalam unit pengasingan.
Bagi saya, saya pernah lihat banyak tempat seperti ini,
hukuman seperti ini memang hukuman. Ini sukar.
Kepulauan Solomon mempunyai kadar tertinggi
keganasan seksual di dunia,
tapi tak seperti kebanyakan negara lain,
pesalah seks tidak terpisah daripada banduan biasa di sini.
Saya masih belum tanya rakan sel saya, Frankie, tentang kesalahannya.
Ini bukan kali pertama awak disabitkan atas jenayah.
Awak pernah buat jenayah lain.
Kali lepas saya dihukum empat tahun
kerana rompakan bersenjata.
Berapa kali awak pernah masuk penjara?
Saya tak ingat.
Awak tak ingat berapa kali awak ke penjara?
Berapa umur awak kali pertama masuk penjara?
Saya berusia 16 tahun.
- Enam belas. - Ya.
- Berapa umur awak sekarang? - Dah 36 tahun sekarang.
Jadi, awak dah keluar masuk penjara 20 tahun.
Frankie baru saja dibebaskan dari blok pengasingan.
Dia habiskan dua tahun lepas di sana.
Pasti sukar.
Sukar.
Seperti awak tengok tempat itu, tempat itu tak sesuai untuk manusia.
Terlalu gelap dan panas.
Awak hampir hilang akal?
Ya.
Ia seperti perasaan yang saya tak pernah alami.
Saya ada isteri. Saya ada dua anak lelaki.
Berapa umur anak-anak awak?
Seorang berusia tujuh tahun dan seorang lagi berusia tiga tahun.
Jadi, budak tiga tahun itu dilahirkan sebelum awak masuk penjara.
Dia datang jumpa awak dengan anak pertama?
Dia belum jumpa saya.
Dia belum jumpa awak dalam masa dua setengah tahun?
Dua setengah tahun.
Semasa saya ditahan, tiada sesiapa melawat saya.
- Tiada? - Keluarga saya tidak. Sesiapa pun tidak.
Frankie dihantar ke sel pengasingan
kerana berjaya melarikan diri dari Rove.
- Berapa ramai yang terlibat? - Ramai.
Inilah barang yang kami guna.
- Bolt. - Awak tanggalkannya.
Kami tanggalkannya dari mangga ini.
Kemudian kami guna ini
untuk potong kekisi itu.
Jadi, awak panjat, potongnya dan merangkak keluar?
Kami lompat atas dawai berduri itu.
Kemudian awak keluar.
- Kemudian kami lari. - Lari.
Selepas dua bulan, mereka tangkap saya
dan bawa saya terus ke blok pengasingan.
Keselamatan diperketatkan sejak kes lari,
tapi selepas dikurung lama di blok pengasingan,
Frankie takkan cuba larikan diri lagi.
Ketika kami berbual, banduan lain berkumpul
untuk ibadah malam.
Saya nak tengok betapa pentingnya itu untuk mereka.
Waktu berdoa. Selamat petang, semua.
- Selamat petang. - Tuhan Maha Baik.
- Setiap masa… - Setiap masa…
Tuhan Maha Baik.
Tiada keraguan keagamaan di kalangan banduan ini.
Namun, saya tertanya-tanya sama ada ini membawa perubahan sebenar.
Semasa saya perhatikan, semua orang sangat taat kepada Tuhan.
- Sangat taat kepada Jesus Christ. - Ya.
Mereka khusyuk.
Namun, mereka semua banduan. Mereka telah melakukan jenayah.
Setiap orang buat perkara yang Tuhan, orang baik dan penganut Kristian
tak patut buat.
Ya. Apabila mereka hadapi kesukaran di sini,
mereka sedar perbuatan mereka sebenarnya tak betul.
Jika awak taat untuk melakukannya,
awak mesti buat dengan betul atau jujur.
Saya agak ragu-ragu, tapi saya ingin melihat
betapa kekuatan terhadap kepercayaan agama mereka
membantu banduan berubah.
HARI KE-3
Hari ini, saya diberi kerja penjara paling jarang
di Rove.
Saya diminta cari lelaki bernama Mustin,
saya akan membantunya di dapur hari ini.
Mustin?
Helo!
- Helo! - Mustin? Hai!
- Saya disuruh bantu kamu. - Okey. Bagus.
Bekerja di dapur ganjaran untuk kelakuan baik.
Ini untuk makan malam.
- Okey. Awak nak saya buat begitu? - Ya.
Ya. Jadi, ini bukan kerja awak di luar?
Tak. Kami tak biasa memasak di luar.
Isteri kami yang biasa memasak.
Isteri awak memasak. Lelaki tak masak?
- Lelaki tak masak. - Kenapa tidak?
Itu budaya kami. Wanita buat semua kerja rumah.
Walaupun sekarang?
Ya.
Bagaimana kehidupan awak di penjara?
Sangat sukar. Awak rasa diri tak berguna.
Dah berapa lama awak di penjara?
Dah 14 tahun, sembilan bulan.
Mesti untuk pembunuhan.
Ya.
Awak bantu saya. Kita angkat periuk ini.
Hati-hati.
Ini sangat berat.
Ya. Awak lebih kuat daripada saya.
- Sedia? Ya. - Ya.
Ya. Periuk di sana.
Berat.
Awak buat dengan satu tangan untuk tunjuk awak kuat?
Ya.
- Di atas? - Ya.
- Ya. Okey. - Tunggu.
Saya hidang. Awak tutup bekas?
Okey.
Di sini.
Berapa? Nak letak di mana? Susun saja di sini?
- Susun di sana. - Okey.
Tak. Beri kepada saya.
Siapa yang awak bunuh?
Anak saya sendiri.
Berapa umur anak awak?
Dalam sepuluh atau sebelas tahun.
Awak perlu susun saiz yang sama sekali dalam lima.
Supaya tak ambil terlalu banyak ruang.
Mustin.
Ya?
Kenapa awak bunuh anak sepuluh tahun?
Saya tak berniat nak
bunuh dia, tapi saya fikir ia satu disiplin
yang ayah lakukan kepada anak lelaki.
Awak disiplinkan anak awak, tapi awak bunuh dia?
Juga
secara tak sengaja,
dia mati.
Apa yang dia buat?
Dia curi tembikai jiran.
Sebab itu, saya naik marah
dan tak dapat kawal kemarahan saya.
Anak awak curi tembikai jiran awak dan sebagai hukuman, awak bunuh dia?
Saya memukulnya dan dia meninggal.
Awak guna tangan atau…
- Kayu. Ya. - Kayu.
Mesti awak tahu…
Awak tahu yang awak melampau.
Susah nak gambarkan.
Terlalu teruk
dan saya rasa menyesal.
Saya mula belajar perkara baharu di penjara.
Mustin nampaknya dah sangat berubah
dan bukan program pemulihan penjara, tapi kepercayaan agamanya
membantu dia berubah.
Semasa saya menerima Jesus Christ sebagai Tuhan dan Penyelamat,
saya baca kitab,
Yohanes. Bab satu. Ayat sembilan. Tertulis,
"Jika kita mengaku dosa kita, maka Ia adalah setia
sehingga Ia akan mengampuni segala dosa kita
dan menyucikan kita dari segala kejahatan."
Itulah mesej yang memberi saya harapan.
Ia mengubah cara saya berfikir.
Apa awak akan buat apabila awak dibebaskan?
Saya nak bantu komuniti saya. Ya.
Awak rasa komuniti awak
akan menerima awak selepas apa awak buat?
- Ya? - Ya.
Mereka sedia untuk menerima saya.
Dalam budaya kami dan ajaran Kristian,
kami ada cara untuk selesaikan apa-apa saja masalah.
Untuk saling menerima, saling memaafkan dan saling menyayangi.
Dengan itu, kami mula menjalani kehidupan baharu
dengan keluarga dan komuniti kami.
Walau apa-apa cara pun dia mencapainya,
nampaknya Mustin telah menyesali jenayahnya
dan apabila tiba masanya, dia akan bersedia untuk pulang.
Awak serahkan kepada orang seterusnya…
- Dia hantar ke blok. - Okey.
Seterusnya, saya bekerja dengan banduan lain.
Christopher.
- Helo! - Helo!
Nak letak di mana?
Ikut tanda.
Bahagian kedua kerja saya hari ini mengedarkan makanan dalam bekas ini.
Saya tak tahu rasa makanan ini sebab saya belum berpeluang
mencuba makanan ini, tapi bekas ini sangat panas.
- Helo! - Helo!
Ini pun.
Nasi, mi dan kubis?
Ya.
Dengan sedikit… Saya boleh bau ikan.
Ya.
Empat belas.
Lima belas.
Awak buat kerja sama setiap hari?
- Ya. - Setiap hari?
Ya, setiap hari.
Dua terakhir.
Ya.
- Terima kasih, tuan. - Ya.
Kita buat sekarang?
Penjara ini sebuah komuniti kecil
dan jika awak ada musuh, sukar untuk elak mereka.
Christopher nampak gelisah.
Awak nampak gelisah. Awak okey?
Bagi saya, ia sangat sukar.
Kenapa?
Ada banduan yang hanya mahu bergaduh.
- Ya. - Kenapa awak di penjara?
Apa yang awak buat
yang menyebabkan awak ke penjara?
Pembunuhan.
Sebab itu saya di sini.
Beberapa saudara orang yang mati itu
ada di penjara.
Beritahu saya kisahnya. Apa berlaku?
Lima orang dari kampung mereka
merogol anak saya.
Merogol anak awak?
Ya.
Berapa umur anak awak?
Lima belas tahun.
Dia anak pertama saya dan saya sangat menyayanginya.
Christopher balas dendam pada pelajar sekolah yang tak bersalah,
juga berumur 15 tahun,
yang datang dari kampung sama dengan pelaku rogol itu.
Saya sangat marah.
Sebab itu saya bunuh.
Saya tetak kedua-dua kakinya.
Lilit tali di lehernya
dan ikat di atas pokok.
Orang yang awak bunuh
saudara kepada beberapa orang di sini?
Ya.
Mereka takut pada awak atau awak takut pada mereka?
Saya takut pada mereka.
Awak takut pada mereka.
Mereka berjanji akan bunuh saya.
Jika tiada sesiapa di sini dan mereka datang, mereka akan bunuh saya.
Nampaknya kisah tragik ini belum berakhir lagi.
HARI KE-4
Jenayah ganas oleh wanita di Kepulauan Solomon sangatlah jarang.
Hanya ada enam wanita dipenjarakan di negara ini
dan mereka di tempatkan di blok asing di Rove.
Saya ingin tahu keadaan mereka.
Saya disambut oleh Elizabeth.
Selamat pagi.
- Boleh awak tunjukkan tempat ini? - Ya.
Ada sel di sini.
Jadi, ini tempat tidur awak?
Katil saya di sana.
Awak ada privasi. Lelaki tak ada.
- Betul? - Tak.
Berbau harum di sini. Rasa bersih.
Ini sel dua.
- Okey. Ini sel tiga. - Ini sel tiga.
- Hanya seorang di sini? - Seorang.
Dia sakit jiwa.
- Okey. - Jadi, dia tinggal sendirian.
- Okey, dia ada masalah mental. Okey. - Ya, mental.
Sebab dia bunuh neneknya.
Dia bunuh neneknya sendiri?
Ya. Potong jadi tiga bahagian.
- Dia potong jadi tiga bahagian. - Ya.
Tangan. Di sini. Kaki.
Awak perlu tinggal dengan dia,
tanpa tahu bila dia akan bertindak gila dengan kamu?
- Menakutkan. - Ya.
- Awak takut? - Saya takut.
Blok ini masih asas,
tapi lebih bersih daripada sayap lelaki.
Lebih sejuk di sini.
Wanita-wanita ini nampak lebih sibuk daripada lelaki.
Hebatnya.
Ini untuk apa?
- Ini alas kaki. - Ini sangat cantik.
Elizabeth mendakwa dia dipenjarakan kerana dipaksa lakukan jenayah
oleh lelaki ganas
walaupun saya tak pasti akan kata-katanya.
Kenapa awak dipenjarakan?
Saya berurusan dengan kewangan.
- Kewangan. - Ya.
- Penipuan, bukan? - Ya.
Kenapa awak buat begitu?
Teman lelaki saya
asyik minta duit,
tapi saya tak cukup duit untuk beri dia.
Kalau saya tak beri dia duit, dia akan pukul saya.
- Dia pernah belasah awak sebab duit? - Ya.
Awak nampak semua parut di sini?
- Dia buat? - Ya, dia.
Dia baling batu kepada saya.
Hubungan gagal antara lelaki dengan wanita
di Kepulauan Solomon
nampaknya menjadi punca jenayah banduan.
Saya tahu jumlah lelaki di sini tinggi
atas kesalahan seksual.
Kenapa itu masalah di negara ini?
Kami tak penting.
Lelaki boleh buat apa-apa saja mereka nak buat,
seperti menyerang wanita, penderaan seksual.
Mereka tahu ia melanggar undang-undang,
tapi mereka terus melakukannya.
Kenapa awak fikir ini sebahagian budaya di sini
yang lelaki fikir mereka boleh apa-apakan wanita
dan terlepas?
Mungkin ada yang kurang latar belakang pendidikan.
Kebanyakan masa, apabila mereka mabuk.
Bagaimana dengan wanita? Apa kamu boleh buat untuk lindungi diri?
Satu-satunya perkara yang wanita boleh buat adalah menghormati lelaki,
lelaki juga perlu menghormati kami.
Sebelum saya pergi,
para wanita sudahi perjumpaan kami dengan doa.
Terima kasih, aku diselamatkan atas nama Jesus.
Aku berdoa. Amin.
Bantuku
Ya, aku menangis kepada-Mu
Jesus, aku serahkan diri
Aku serahkan diri
Kaulah matahari yang kulihat
Baik lelaki atau wanita, kepercayaan agama
hanya satu-satunya yang mereka pegang.
Di sayap saya,
kawan-kawan Frankie nyanyikan lagu agama mereka sendiri
tentang mencari masa depan di luar penjara.
Itu bahasa Pidgin kami.
- Okey. - Seperti bahasa Inggeris tak lancar.
Seperti lagu Kristian.
Okey.
Lagu ini tentang kebebasan rohani.
Saya bebas kerana kasih sayang awak.
Itu yang mereka…
- Bebas dalam minda mereka? - Ya.
HARI KE-5
Penjara tak cukup duit
bagi program pemulihan untuk semua banduan,
tapi pihak gereja dijemput memberikan kursus selama 12 minggu
yang semua pesalah seks mesti hadir.
Saya dengar John,
bukan nama sebenar, mengambil kursus ini.
Dia disabitkan atas kesalahan seksual serius
dengan beberapa mangsa.
Saya nak tahu perkembangannya.
Ini sel saya.
- Sila duduk di sini. - Ya.
Saya rasa dia mahu pintu ditutup.
Saya rasa tak selamat.
- Ya? - Orang tenung saya.
Mereka mungkin ada rancangan jahat,
perangkap rahsia untuk membunuh saya.
Buat sesuatu pada saya.
Awak didakwa dan disabitkan untuk apa?
Empat tuduhan.
Serangan sumbang.
Apa perasaan awak tentangnya sekarang?
Apa awak buat?
Saya harap mereka maafkan saya.
Saya dah mengaku bersalah dan saya bertanggungjawab.
Ramai orang, tapi yang penting mangsa,
terkesan dengan tindakan awak.
Perkara yang awak buat itu keji.
Saya tak ada apa-apa nak cakap tentang itu. Betul.
John nampaknya benar-benar menyesal,
tapi nadanya berubah apabila kami bincang tentang hukuman
yang dikenakan untuk jenayahnya.
Berapa lama awak dihukum penjara?
Enam tahun penjara dan saya terkejut
yang tak sepatutnya begini.
Awak fikir hukuman awak terlalu panjang?
Berbanding orang lain,
yang ada hubungan seksual dengan anak perempuan mereka.
Mereka dihukum lima tahun.
John jemput saya untuk duduk dalam sesi
dengan paderi yang membantu pemulihan pesalah seksual di penjara.
Kami memanggilnya program pesalah seksual berdasarkan kepercayaan.
Selamat pagi.
- Ini Pastor Titus Rory. - Okey. Selamat pagi.
Selamat pagi. Ini Raphael. Dia akan sertai kita pagi ini.
Apa yang awak belajar daripada sesi ini?
Ia membantu saya berikan…
pemikiran baharu, mentaliti baharu.
- Wanita. - Ya.
Wanita harus dilayan sama rata dan dihormati.
- Cara jaga hubungan dengan wanita. - Ya.
Apabila melihat wanita, mereka bukan objek
yang awak boleh gunakan.
Wanita dicipta dengan gambaran Tuhan.
Wanita dan lelaki saksama dalam maruah dan nilai.
Saya ada masalah.
Semangat saya.
Apabila tinggalkan tempat ini,
saya akan cuba…
Bukan cuba, saya mesti.
- Dengan bantuan Tuhan. - Ya.
Dengan bantuan Tuhan, saya mesti tahu menilai
baik dan buruk.
Ya.
- Terima kasih. - Terima kasih.
Terima kasih. Gembira bertemu awak lagi.
Pastor Titus bekerja dengan pesalah seks di Rove
sejak lapan tahun lalu.
Ini mencabar untuk awak
berhadapan dengan sejumlah tinggi banduan
dengan kesalahan begitu?
Ia sangat mencabar. Sangat mencabar.
Penting untuk mereka terima tanggungjawab
jenayah yang mereka lakukan.
Nampaknya mereka takkan buat lagi.
Awak fokus kepada yang ditangkap dan dipenjarakan,
tapi awak nampak ini sebagai masalah besar dan luas?
Ya, tentu sekali.
Mereka yang tak berusaha akan ada masalah.
Syaitan mempengaruhi orang yang tak berusaha.
Mereka boleh kata, "Ya, saya mahu berubah."
Namun, selepas dibebaskan, itulah cabarannya.
Saya baru menyertai sesi dengan Pastor Titus.
Nampaknya ia menjadi ikutan di kalangan banduan
yang mereka gunakan pengabdian baharu agama sebagai
cara berkata, "Saya takkan buat lagi."
Itu tak cukup bagus.
Desakan dan godaan yang mempengaruhi mereka
untuk buat perkara salah di luar,
merogol wanita,
kanak-kanak…
Saya tak percaya boleh dikurangkan
hanya dengan mendekati Tuhan.
Apa-apa pun,
mereka ada seseorang.
Sekurang-kurangnya mereka ada seseorang di penjara
yang cuba mempengaruhi minda mereka
untuk beritahu mereka telah buat salah.
Apabila mereka keluar, mereka tak patut buat lagi.
Sama ada mereka terima dengan ikhlas atau tidak, hanya masa menentukan.
HARI KE-6
Hari ini saya pergi ke luar penjara Rove
dengan dua banduan yang antara bertuah
dihantar ke penjara ladang Tetere untuk menghabiskan hukuman mereka.
Di sini, banduan boleh belajar kemahiran kerja.
Berapa lama awak di penjara?
Lima tahun.
Jalan banyak bonggol.
Apa perasaan awak sekarang di dalam van ini?
- Saya rasa sangat gembira. - Awak gembira?
Saya gembira saya tinggalkan tempat hukuman.
Awak buat jenayah apa?
Kes rogol.
- Awak didakwa merogol? - Ya.
- Awak pula? - Sumbang mahram.
Sumbang mahram?
Satu tuduhan sumbang mahram?
Dua tuduhan sumbang mahram.
Dah banyak kali
apabila saya nak tanya kesalahan mereka,
saya hampir tahu jawapannya.
Jenayah penderaan seksual
terhadap wanita dan gadis muda.
Namun, saya masih terkejut. Saya masih terkejut.
Sebaik saja saya nampak penjara ini,
rasa seperti dunia lain.
Ia berbeza daripada Rove.
Rasa lebih bebas.
Banduan di sini lebih bebas bergerak.
Ramai banduan diberi lebih banyak peluang
kerana mereka banduan dipercayai.
Hanya ada 36 banduan di sini buat masa sekarang.
Mereka mendapat tempat kerana kelakuan baik.
Saya rasa ini lelaki yang saya diminta jumpa.
- Awak Joseph, bukan? Hai, saya Raphael! - Helo!
- Okey, Raphael. - Ya.
Joseph habiskan seharian menjaga ternakan.
- Kita kerja di sana hari ini? - Ya.
Tugas saya menjaga khinzir.
Beri khinzir makan.
Awak buat kerja pembersihan, okey?
Busuknya.
Okey. Mari.
- Kita nak buat mana sekarang? - Di sini dan sini.
Okey. Tepi.
Bagus. Pergi.
Teruknya kerja ini.
Tengok si comel ini.
- Ya. - Itu lebih kecil.
Anak khinzir kecil.
Masih kecil. Sudah dua minggu.
- Dua minggu. - Ya.
Okey, ambillah.
Awak dibayar buat kerja ini?
Tiga dolar untuk satu hari.
- Dolar Solomon? - Ya.
Itu bersamaan dengan 35 sen mata wang Amerika sehari.
Tengok yang ini. Dah buang air besar lagi.
Tepi.
Awak boleh campur.
Khinzir bising sebab hidu makanan?
- Boleh hidu. - Khinzir tahu akan diberi makan.
Ya.
- Simen itu bersih, jadi boleh letak… - Okey.
- Cukup? - Ya, cukup.
Kenapa saya buat semua kerja susah?
Awak berehat hari ini.
- Suruh saya buat kerja susah? - Ya.
Saya nak satu dolar daripada tiga dolar awak.
Ya.
Joseph sudah 15 tahun berada di penjara
dan dia beritahu hukumannya sebab membunuh isterinya.
Kami tidur malam itu dan saya bermimpi.
Mimpi apa?
Saya bermimpi ayah saya dan dua lelaki lain.
Saya sangka dua orang ini
mahu meracuni saya.
Jadi, saya marah,
ambil pisau dan tikam dia.
Saya rasa saya tetak dia 20 kali.
Awak fikir masa awak di penjara
buat awak berubah? Berfikir secara berbeza?
Ya. Saya dah belajar untuk hapuskan panas baran
dan kemarahan saya.
Tuhan mahu kita saling menyayangi.
Apa yang awak harapkan untuk awak
pada masa depan?
Saya akan bina bangunan ini untuk khinzir, ayam dan itik.
Juga tanam sayur.
Joseph mungkin dibebaskan dalam beberapa bulan
dan harap dia boleh jalani kehidupan baharu sebagai petani.
Penjara ladang Tetere tampak jelas memberi dia peluang.
Berbanding Rove, tempat ini ada peluang.
Mereka sedang mengembangkan kemahiran untuk kerja di luar.
Jadi, tempat ini ada lebih banyak tawaran untuk banduan daripada Rove.
Apabila kembali ke sayap saya di Rove,
terasa suram sekali.
HARI KE-7
Okey, satu. Ya.
Kira. Satu.
Dua.
Ini hari terakhir saya di Pusat Pembetulan Utama Rove.
Awak okey?
Ya. Baiklah, cukup.
Saya datang ucap selamat tinggal sebab saya akan keluar.
- Masa saya dah berakhir. - Okey.
Sekarang, masa awak dah tiba.
Bergembiralah.
Semoga berjaya. Semoga berjaya dengan apa-apa yang berlaku seterusnya.
Harap awak tak kembali. Itu saja saya katakan.
- Ya. - Ya.
- Terima kasih. - Terima kasih.
Sebelum pergi, saya nak bercakap dengan pengarah penjara, Komander Needy.
Awak okey?
Wanita pertama dalam jawatan itu
cuma ada dua bulan untuk cuba membawa kesan.
Perkara pertama yang saya terfikir
semasa masuk ke penjara ini keadaan penjara.
Bau saliran, bau sampah.
Saya pernah nampak tikus, lipas dan serangga.
Ini bergantung kepada kerajaan untuk berikan dana.
Saya faham persekitaran yang bersih
untuk kakitangan di penjara dan perkhidmatan juga
aspek yang sangat penting untuk dipertimbangkan.
Kami telah membangkitkan isu ini
untuk perhatian pihak eksekutif,
dan mereka telah mengambil semua isu itu.
Okey, baguslah awak ada niat
atau sedar perkara yang saya saksikan.
Saya jumpa Pastor Titus
dan bercakap tentang program kepercayaan yang dia kelola.
Apa pendapat awak tentang cabaran
berdepan dengan pesalah seksual?
Saya rasa aliran tingkah laku buruk
dan program yang disediakan sangat membantu.
Namun, untuk jangka panjang, saya rasa kami perlu
suatu bentuk kaunseling psikologi
untuk memulihkan sikap.
Ini akan menjadi impian jangka panjang
tapi selagi saya dengan khidmat pembetulan,
itulah yang saya ingin usahakan untuk mencapai kejayaan.
Komander Needy dan pasukannya ada rancangan bercita-cita tinggi.
Namun, sehingga mereka dapat sumber wajar untuk memulihkan banduan,
mereka terpaksa bergantung kepada gereja
dan kepercayaan banduan untuk bawa perubahan.
Ada beberapa inisiatif positif di Rove dan Tetere,
dan mengurung mereka akan menghalang mereka melakukan jenayah,
tapi sumber mereka terhad.
Sehingga ada perubahan sosial yang meluas
melangkaui penjara ini,
usaha mengubah banduan di sini akan terus menjadi cabaran besar.
Terjemahan sari kata oleh Haseenah Musa